उम्मीद जताई जा रही था कि ये पारदर्शी ड्रेस आठ से दस हज़ार पाउंड के बीच बिकेगी.ये लिबास केट मिडलटन ने 2002 में स्कॉटलैंड की सेंट एंड्रूस यूनिवर्सिटी के एक चैरिटी फ़ैशन शो में पहना था. उस समय दर्शकों में प्रिंस विलियम भी मौजूद थे.दोनों की मुलाकात यूनिवर्सिटी में ही हुई थी और अगले साल इनकी शादी होने जा रही है.नीलामी प्रक्रिया चलाने वाली केरी टेलर ने बोली 20 हज़ार पाउंड से लगानी शुरु की थी. फ़ोन के ज़रिए कई लोगों ने बोली लगाई लेकिन जब बोली की क़ीमत 50 हज़ार पाउंड तक पहुँच गई तो ये प्रतिस्पर्धा दो लोगों के बीच सिमट गई.ये ड्रेस शारलेट टॉड ने बेची थी जिन्होंने वर्ष 2000 में फ़ैशन डिज़ाइन की पढ़ाई के दौरान इसे तैयार किया था.नीलामी के बाद 31 वर्षीय शारलेट ने कहा, “मैं चकित हूँ. मेरा तो जैसे सर चकरा गया है. मैं इतनी बड़ी कीमत की उम्मीद नहीं कर रही थी. मुझे तो लग रहा था कि ये शायद बिकेगी ही नहीं.”पिछले आठ सालों से ये परिधान शारलेट की माँ के घर एक बक्से में पड़ा था.लंदन में पैशन फ़ॉर फ़ैशन ऑक्शन नाम के शो में प्रिंसेस डायना के दो गाउन भी शामिल थे.1988 में फ़्रांस दौरे के दौरान राजकुमारी डायना ने जो गाउन पहना था उसके लिए 36 हज़ार पाउंड की बोली लगी.